CELEX: 62009CO0091
Language: bg
Date: 2010-03-26 00:00:00
Title: Определение на Съда (пети състав) от 26 март 2010 г.#Eis.de GmbH срещу BBY Vertriebsgesellschaft mbH.#Искане за преюдициално заключение: Bundesgerichtshof - Германия.#Член 104, параграф 3, първа алинея от Процедурния правилник - Марки Интернет - Реклама след въвеждането на ключови думи ("keyword advertising") - Визуализиране след въвеждането на идентична с дадена марка ключова дума на съобщение за конкурент на притежателя на посочената марка - Директива 89/104/ЕИО - Член 5, параграф 1, буква a.#Дело C-91/09.

Определение на Съда (пети състав) от 26 март 2010 г. — Eis.de/BBY Vertriebsgesellschaft
      (Дело C-91/09)
      „Член 104, параграф 3, първа алинея от Процедурния правилник — Марки — Интернет — Реклама от ключови думи („keyword advertising“) — Визуализиране, от идентична на марка ключова дума, на съобщение за конкурент на притежателя на посочената марка — Директива 89/104/ЕИО — Член 5, параграф 1, буква a)“
      Сближаване на законодателствата — Марки — Директива 89/104 — Право на притежателя на марка да се противопостави на използването от трето лице на идентичен знак за идентични стоки — Реклама в рамките на услуга по каталогизиране в Интернет — Предпоставка за упражняване на правото на притежателя (член 5, параграф 1, буква а) от Директива 89/104 на Съвета) (вж. точка 28)
      Предмет
      
         
               Преюдициално запитване — Bundesgerichtshof (Карлсруе) — Тълкуване на член 5, параграф 1, буква а) от Първа директива 89/104/ЕИО
                  на Съвета от 21 декември 1988 година за сближаване на законодателствата на държавите членки относно марките (ОВ L 40, 1989 г.,
                  стр. 1; Специално издание на български език, 2007 г., глава 17, том 1, стр. 92) — Вписване на сходен с дадена марка знак при
                  доставчик на услуги, който управлява търсачка в Интернет, за да се визуализира автоматично на екрана, след въвеждане на посочения
                  знак като дума за търсене, реклама за стоки или услуги, идентични с тези, за които е регистрирана разглежданата марка („keyword
                  advertising“) — Липса на разрешение от притежателя на марката — Квалифициране на тази употреба на марката като „използване“
                  съгласно посочената по-горе разпоредба
               
            Диспозитив
      
         
                   
               
               
                  
               
               
                  	Член 5, параграф 1, буква а) от Първа директива 89/104/ЕИО на Съвета от 21 декември 1988 година за сближаване на законодателствата
                     на държавите членки относно марките трябва да се тълкува в смисъл, че притежателят на дадена марка има право да забрани на
                     рекламодател да рекламира — изхождайки от идентична с посочената марка ключова дума, избрана от този рекламодател без съгласието
                     на посочения притежател в рамките на услуга по каталогизиране в Интернет — стоки или услуги, идентични с тези, за които е
                     регистрирана посочената марка, когато тази реклама не позволява или позволява само трудно на средностатистическия интернет
                     потребител да разбере дали посочените в съобщението стоки или услуги са с произход от притежателя на марката или от икономически
                     свързано с него предприятие, или напротив, са с произход от трето лице.